ai4bharat/Pralekha huggingface dataset:
புவி அறிவியல் அமைச்சகம்
இந்த ஆண்டு ஜூன் முதல் செப்டம்பர் வரையிலான காலத்தில் தென்மேற்குப் பருவமழை 96 சதவீதம் வரை பெய்யும்- விவசாயிகள் கவலையடையத் தேவையில்லை: மத்திய புவி அறிவியல் துறை செயலாளர் டாக்டர் எம் ரவிச்சந்திரன்
இந்த ஆண்டு ஜூன் முதல் செப்டம்பர் வரையிலான காலத்தில் தென்மேற்குப் பருவமழை 96 சதவீதம் வரை பெய்யும் எனவும் குறைந்த மழைப்பொழிவு குறித்து விவசாயிகள் கவலையடையத் தேவையில்லை என்றும் மத்திய புவி அறிவியல் துறை செயலாளர் டாக்டர் எம் ரவிச்சந்திரன் கூறியுள்ளார்.
2023-ம் ஆண்டு தென்மேற்குப் பருவமழை தொடர்பாக புதுதில்லியில் செய்தியாளர்களிடம் பேசிய அவர், நீண்டகால சராசரி அடிப்படையில் இது கணக்கிடப்பட்டுள்ளதாகவும், இதில் 5 சதவீதம் கூடுதல் அல்லது குறைவு ஏற்பட வாய்ப்புள்ளதாகவும் அவர் கூறினார்.
இந்திய வானிலை ஆய்வு மையத்தின் தலைமை இயக்குநர் மிருத்யுஞ்சய் மொகொபாத்ரா, விளக்கம் அளிக்கையில் மே மாதம் இறுதி வாரத்தில் தென்மேற்குப் பருவமழை தொடர்பான விரிவான தகவல்களை வானிலை ஆய்வு மையம் வெளியிடும் என்றார். பசுபிக் மற்றும் இந்தியப் பெருங்கடல் பகுதிகளில் நிலவும் வெப்பநிலை இந்தியாவின் பருவமழையில் வலுவான தாக்கத்தை ஏற்படுத்தும் என்று அவர் கூறினார். வானிலை ஆய்வு மையம் இது தொடர்பாக உன்னிப்பாக கண்காணித்து வருகிறது என்று அவர் குறிப்பிட்டார்.
2003-ம் ஆண்டு முதல் தென்மேற்குப் பருவமழை தொடர்பான முன்னறிவிப்புகளை வானிலை ஆய்வு மையம் வெளியிட்டு வருகிறது. முதல் முன்னறிவிப்பு ஏப்ரல் மாதத்திலும், 2-வது முன்னறிவிப்பு மே மாதம் இறுதியிலும் வெளியிடப்படுகிறது. 2021-ம் ஆண்டு முதல் இதில் வானிலை ஆய்வு மையம் மாற்றங்களைக் கொண்டு வந்தது. மாதாந்திர மற்றும் அந்தந்த காலத்திற்கேற்ப முன்னறிவிப்புகளும் வெளியிடப்பட்டு வருகிறது. புதிய உத்தியின் அடிப்படையில் நிலையான மற்றும் மாறுபாட்டுக்குள்ளாகும் முன்னறிவிப்பு முறைகள் பயன்படுத்தப்பட்டு வருகின்றன.
பிரதமர் அலுவலகம்
குஜராத் மாநிலம் ஜாம்நகரில் பல்வேறு வளர்ச்சித் திட்டங்களின் துவக்க விழாவில் பிரதமரின் உரை
குஜராத் முதலமைச்சர் திரு புபேந்திர பாய் பட்டேல் அவர்களே, நாடாளுமன்ற உறுப்பினர் திரு சி. ஆர். பாட்டில் அவர்களே, குஜராத் மாநில அமைச்சர்களே, நாடாளுமன்ற, சட்டமன்ற உறுப்பினர்களே, ஜாம்நகரின் சகோதர சகோதரிகளே,
பரூச் முதல் ஜாம்நகர் வரை குஜராத்தின் செழிப்பு மற்றும் வளர்ச்சிப் பயணத்தை விரிவுபடுத்தும் அனுபவம் மகிழ்ச்சி அளிக்கிறது. இன்று 8 திட்டங்கள் தொடங்கப்பட்டு, அவற்றுக்கு அடிக்கல் நாட்டப்பட்டுள்ளன.
இரண்டு தசாப்தங்களுக்கு முன்பு இதே போன்ற காலகட்டத்தில் ஜாம்நகர், சவுராஷ்டிரா கட்ச் உட்பட குஜராத் முழுவதும் நிலநடுக்கத்தால் கடுமையாக பாதிக்கப்பட்டது. எனினும் குஜராத் மக்களின் தன்னம்பிக்கை மற்றும் கடின உழைப்பால் விரக்தி நிலை விரட்டியடிக்கப்பட்டு, இந்த மாநிலம் மீண்டும் எழுந்தது மட்டுமல்லாமல், முன்னேறவும் செய்தது.
திரு புபேந்திர பாய் குறிப்பிட்டதைப் போல, வளர்ச்சியின் ஐந்து உறுதிப்பாடுகளோடு குஜராத் தன்னைத்தானே வலிமைப்படுத்தியுள்ளது. மக்கள் சக்தி, அறிவு சக்தி, நீர் சக்தி, எரிசக்தி ஆற்றல், பாதுகாப்பு சக்தி ஆகியவை இந்த ஐந்து உறுதிப்பாடுகளின் ஆற்றல்மிக்க தூண்களாகும். குஜராத்தில் ஜல்ஜீவன் இயக்கப் பணிகள் முடுக்கி விடப்பட்டிருப்பதற்கும், மாநிலத்தில் மத்திய அரசின் திட்டங்களை விரைவாக அமல்படுத்துவதற்காகவும் திரு புபேந்திரா பாய் மற்றும் அவரது குழுவினருக்கு எனது மனமார்ந்த வாழ்த்துகள்.
ஏழைகளின் நலனுக்காக நமது அரசு தொடர்ந்து பணியாற்றி வருகிறது. இதன் காரணமாக பிரதமரின் ஏழைகள் நலத்திட்டம் டிசம்பர் மாதம் வரை தொடரவிருக்கிறது. அதேபோல ஒரே நாடு, ஒரே ரேஷன் அட்டை திட்டத்தின் கீழ் தொழில்நுட்பத்தைப் பயன்படுத்தி பிகார், உத்தரப் பிரதேசம், மகாராஷ்டிரா, ஆந்திர பிரதேசம், தெலங்கானா, கர்நாடகா உள்ளிட்ட நாட்டின் எந்த ஒரு பகுதியைச் சேர்ந்த மக்களுக்கும் ஜாம்நகரில் உணவு உறுதி செய்யப்படுகிறது.
இந்தியாவின் அனைத்துப பகுதிகளில் இருந்தும் ஜாம்நகர் இணைக்கப்பட வேண்டும் என்பதால் ரூ. 26 ஆயிரம் கோடி மதிப்பில் அமிர்தசரஸ்- பதிண்டா-ஜாம்நகர் வழித்தடம் உருவாக்கப்பட்டு வருகிறது. நாட்டில் தொழில் மற்றும் வர்த்தகத்தை மேற்கொள்வது சுலபமாக உள்ளது. அரசின் தலையீட்டையும், சிக்கல்களையும் குறைப்பதே எனது மிகப்பெரிய நோக்கம். எனவேதான் சிறு வணிகர்களை இன்னல்களுக்கு உள்ளாக்கும் சுமார் 2000 சட்டங்களை நான் நீக்கி உள்ளேன். 2014- ஆம் ஆண்டுக்கு முன்பு, உலகளவில் 10-வது மிகப்பெரிய பொருளாதாரமாக இந்தியா இருந்தது. ஆனால் தற்போது குறுகிய காலத்திலேயே 5-வது இடத்திற்கு முன்னேறியுள்ளது.
இன்று, இரட்டை எஞ்சின் அரசு அனைத்து வளர்ச்சித் திட்டங்களுக்கும் உத்வேகம் அளித்துள்ளது, இந்த வேகத்தை நாம் தொடர வேண்டும். இந்த நம்பிக்கையோடு உங்கள் அனைவருக்கும் மீண்டும் ஒருமுறை எனது வாழ்த்துகளைத் தெரிவித்துக் கொள்கிறேன்.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1866627
பாதுகாப்பு அமைச்சகம்
31-வது இந்திய-தாய்லாந்து ஒருங்கிணைந்த ரோந்துப்பணிகள்
இந்தியா மற்றும் தாய்லாந்து கடற்படைகளுக்கு இடையேயான 31-வது இந்திய- தாய்லாந்து ஒருங்கிணைந்த ரோந்து, ஜூன் 9-11ல் நடைபெறுகிறது. உள்நாட்டிலேயே தயாரிக்கப்பட்ட இந்திய கடற்படைக் கப்பலான சரயு மற்றும் தாய்லாந்து கப்பலான கிராபி ஆகியவற்றுடன் டோர்னியர் கடல்சார் ரோந்து விமானமும் இதில் கலந்துக்கொள்ளும்.
இரண்டு நாடுகளுக்கு இடையேயான கடல் சார் இணைப்பை வலுப்படுத்தவும், இந்தியப் பெருங்கடலின் மிக முக்கியப் பகுதியில் சர்வதேச வர்த்தகங்களைப் பாதுகாக்கவும் கடந்த 2005-ஆம் ஆண்டு முதல் வருடத்திற்கு இரண்டு முறை சர்வதேச கடல்சார் எல்லையில் இந்த ஒருங்கிணைந்த ரோந்து நடவடிக்கைகளில் இந்தியாவும் தாய்லாந்தும் ஈடுபடுகின்றன.
சட்டவிரோதமாக மீன் பிடித்தல், போதை மருந்து கடத்தல், கடல்சார் தீவிரவாதம் உள்ளிட்ட சட்டத்திற்கு புறம்பான நடவடிக்கைகளை குறைக்கவும், இரு நாடுகளின் கடற்படைகள் இடையே புரிதல் மற்றும் இயங்குத்தன்மையை ஏற்படுத்தவும் இந்த ஒருங்கிணைந்த ரோந்து நடவடிக்கை நடத்தப்படுகிறது.
இந்திய அரசின் சாகர் திட்டத்தின் ஒரு பகுதியாக, பிராந்திய கடல்சார் பாதுகாப்பை மேம்படுத்துவதற்காக இந்தியப் பெருங்கடல் பகுதியில் உள்ள பல்வேறு இதர உதவிகளை இந்தியக் கடற்படை செய்து வருகிறது. இருதரப்பு மற்றும் பல தரப்பு பயிற்சிகள், ஒருங்கிணைந்த ரோந்துகள், கண்காணிப்பு மற்றும் பேரிடர் நிவாரணம் வாயிலாக இந்த உதவிகள் வழங்கப்படுகின்றன.
இந்தியா மற்றும் தாய்லாந்து ஆகிய நாடுகள் பல்வேறு நடவடிக்கைகள், உரையாடல்களின் மூலம் நீண்ட காலமாக நெருங்கிய நட்புறவைப் பேணி வருகின்றன.
31-வது இந்திய-தாய்லாந்து ஒருங்கிணைந்த ரோந்து, தாய்லாந்து கடற்படையுடனான இந்திய கடற்படையின் நட்புணர்வை மேலும் வலுப்படுத்தும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725559
-------
(Visitor Counter : 146
பிரதமர் அலுவலகம்
மாநில நிறுவன நாளை முன்னிட்டு மத்திய பிரதேச மக்களுக்கு பிரதமர் வாழ்த்து
மத்திய பிரதேச மாநில நிறுவன தினத்தை முன்னிட்டு, அந்த மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் தனது டுவிட்டரில் கூறியிருப்பது
“மாநில நிறுவன தினத்தை முன்னிட்டு மத்திய பிரதேச மக்களுக்கு இதய பூர்வ வாழ்த்துகள். இயற்கை வளங்கள் மற்றும் கலை- கலாச்சார செழுமை மிகுந்த இம்மாநிலம், தொடர்ந்து வளர்ச்சிப் பாதையில் செல்ல நான் வாழ்த்துகிறேன். மாநில நிறுவன தினத்தில் ஹரியானா மக்களுக்கு வாழ்த்துகள். பாரம்பரியம் மற்றும் கலாச்சாரத்தைப் பாதுகாக்கும் இம்மாநிலம், வளர்ச்சியில் புதிய தரத்தை உருவாக்க நான் வாழ்த்துகிறேன்.”
பிரதமர் அலுவலகம்
நமது மீனவர்களின் வாழ்வாதாரத்தில் நேர்மறையான மாற்றத்தை கொண்டு வருவதற்காக எங்களுடைய அரசு பல்வேறு பணிகளை மேற்கொண்டு வருகிறது: பிரதமர்
மீனவர்களின் வாழ்வாதாரத்தில் நேர்மறையான மாற்றத்தை கொண்டு வருவதற்காக எளிதில் கடன் பெறுவது, நவீன தொழில்நுட்பத்தை கிடைக்கச் செய்தல், உள்கட்டமைப்பை மேம்படுத்துதல் உள்ளிட்ட பல்வேறு நடவடிக்கைகளை தங்களுடைய அரசு மேற்கொண்டு வருவதாக பிரதமர் திரு நரேந்திர மோடி கூறியுள்ளார்.
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சரின் ட்விட்டர் பதிவுக்கு பிரதமர் பதிலளித்திருப்பதாவது;
“சிறந்த நடைமுறை. மீனவர்களின் வாழ்வாதாரத்தில் நேர்மறையான மாற்றத்தை கொண்டு வருவதற்காக எளிதில் கடன் பெறுவது, நவீன தொழில்நுட்பத்தை கிடைக்கச் செய்தல், உள்கட்டமைப்பை மேம்படுத்துதல் மூலம் தங்களுடைய அரசு பல்வேறு நடவடிக்கைகளை மேற்கொண்டு வருகிறது.”
மனித வள மேம்பாட்டு அமைச்சகம்
சிபிஎஸ்இ பொதுத் தேர்வுத் தேதிகள்: மத்திய கல்வி அமைச்சர் நாளை அறிவிப்பு
சிபிஎஸ்இ பொதுத் தேர்வுகள் தொடங்கும் தேதிகளை மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’ நாளை  மாலை ஆறு மணிக்கு அறிவிப்பார். இதனை அமைச்சர் தனது சுட்டுரைச் செய்தியில் தெரிவித்துள்ளார்.
மாணவர்கள், ஆசிரியர்கள் மற்றும் பெற்றோர் தெரிவித்த கருத்துக்களைப் பரிசீலனை செய்து அதன் படி தகுந்த பாதுகாப்பு ஏற்பாடுகளுடன் 2021 பொதுத்தேர்வுகள் நடைபெறும் என்று முன்னதாக, ஆசிரியர்களுடன் காணொலி வாயிலாக நடைபெற்ற கலந்துரையாடல் நிகழ்ச்சியில் அமைச்சர் திரு. பொக்ரியால் அறிவித்திருந்தது குறிப்பிடத்தக்கது.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1684618
பிரதமர் அலுவலகம்
ஜி7 உச்சிமாநாட்டின் 9-வது பணிக்குழு அமர்வில் பிரதமர் ஆற்றிய துவக்க உரையின் தமிழாக்கம்
மாண்புமிகு பெருமக்களே,
அதிபர் ஜெலன்ஸ்கியின் உரையை நாம் இன்று கேட்டோம். நேற்று கூட அவரை நான் சந்தித்தேன். தற்போதைய நிலையை அரசியல் அல்லது பொருளாதாரப் பிரச்சினையாக நான் கருதவில்லை. இதை ஒரு மனிதாபிமான விஷயமாகக் கருதுகிறேன். பேச்சுவார்த்தை மற்றும் தூதரக அளவிலான செயல்பாடு தான் இதற்கு ஒரே தீர்வு என்பதை ஆரம்பம் முதலே நாங்கள் வலியுறுத்தி வருகிறோம். இந்தப் பிரச்சனையைத் தீர்ப்பதற்குத் தேவையான அனைத்து ஆதரவையும் இந்தியா வழங்கும்.
மாண்புமிகு பெருமக்களே,
உலகளாவிய அமைதி, நிலைத்தன்மை மற்றும் வளம் தான் நமது பொதுவான நோக்கம். இன்றைய ஒருங்கிணைந்த உலகில், ஒரு பகுதியில் ஏற்படும் நெருக்கடி, இதர நாடுகளையும் பாதிக்கிறது. குறைவான வளங்களைப் பெற்றுள்ள வளர்ந்து வரும் நாடுகள்தான் இதனால் பெருமளவு பாதிக்கப்படுகின்றன. தற்போதைய உலகளாவிய சூழலில் இது போன்ற நாடுகள் உணவு, எரிசக்தி மற்றும் நெருக்கடியால் பெரும் சவாலை சந்தித்து வருகின்றன.
மாண்புமிகு பெருமக்களே,
அமைதியை நிலை நிறுத்துவதற்காக உருவாக்கப்பட்ட ஐக்கிய நாடுகளால் இந்த பூசல்களை ஏன் தடுக்க இயலவில்லை என்ற கேள்வி எழுகிறது. கடந்த நூற்றாண்டில் உருவாக்கப்பட்ட அமைப்புகள், 21-வது நூற்றாண்டின் அமைப்புமுறைக்கு ஏற்றவாறு இல்லை. நிகழ்காலத்தின் செயல்பாடுகளை அவை பிரதிபலிக்கவில்லை. அதனால்தான் ஐ.நா போன்ற மிகப்பெரிய அமைப்புகளில் சீர்திருத்தங்களைக் கொண்டு வருவது அவசியமாகிறது. உலகளாவிய தெற்கு பகுதிகளின் குரலாகவும் அது ஒலிக்க வேண்டும்.
அனைத்து நாடுகளின் இறையாண்மை, ஒருங்கிணைந்த பிராந்தியம், சர்வதேச சட்டம், ஐக்கிய நாடுகள் சபையை அனைவரும் மதிக்க வேண்டும். எந்த ஒரு பதற்றத்தையும் அமைதியான முறையில், பேச்சுவார்த்தையால் மட்டுமே தீர்க்க வேண்டும் என்பதில் இந்தியா தொடர்ந்து உறுதியாக உள்ளது. சட்ட ரீதியான தீர்வு இருப்பின், அதனை ஏற்றுக்கொள்ள வேண்டும். இந்த உணர்வுடன் தான் தனது நிலம் மற்றும் கடல்சார்ந்த பகுதி சம்பந்தமாக வங்கதேசம் உடன் இருந்த பூசலுக்கு இந்தியா தீர்வு கண்டது. போர், பதற்றம் மற்றும் நிலையில்லா தன்மை போன்று உலகம் இன்று சந்தித்து வரும் பிரச்சினைகளுக்கு பல நூற்றாண்டுகள் முன்பே பகவான் புத்தர் தீர்வு அளித்துள்ளார். அதாவது பகையை, பகையால் தீர்க்க முடியாது. இணக்கத்தால் பகையைத் தீர்க்க முடியும் என்று பகவான் புத்தர் கூறினார்.
இந்த உணர்வுடன் அனைவரும் இணைந்து ஒன்றாக முன்னேற வேண்டும்.
நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1926026
(
உள்நாட்டு விமானப் போக்குவரத்து அமைச்சகம்
இந்தியாவிலேயே தயாரிக்கப்பட்ட முதலாவது டோர்னியர் விமானத்தை திரு ஜோதிர் ஆதித்ய சிந்தியா கொடியசைத்து இயக்கிவைத்தார்
இந்தியாவிலேயே தயாரிக்கப்பட்ட முதலாவது டோர்னியர் விமானத்தை மத்திய சிவில் விமானப்போக்குவரத்து அமைச்சர் திரு ஜோதிர் ஆதித்ய சிந்தியா, அருணாச்சலப்பிரதேச முதலமைச்சர் திரு பெமா காண்டு ஆகியோர் இன்று கொடியசைத்து அதன் இயக்கத்தை தொடங்கிவைத்தனர். இந்த விமானம் அசாமில் உள்ள திப்ருகரிலிருந்து அருணாச்சலப்பிரதேசத்தின் பாசிகாட் வரை இயக்கப்படும். அங்கிருந்து அசாமின் லிலாபரிக்கு அந்த விமானம் செல்லும்.
இந்த நிகழ்ச்சியில் மத்திய சட்டம் மற்றும் நீதித்துறை அமைச்சர் திரு கிரண் ரிஜிஜூ, அருணாச்சலப் பிரதேச மாநிலத்தின் மூத்த அதிகாரிகள் எச்ஏஎல் நிறுவனத்தின் தலைவர் மற்றும் நிர்வாக இயக்குனர் திரு ஆர். மாதவன் உள்ளிட்டோர் கலந்து கொண்டனர்.
பொதுத்துறை விமான நிறுவனமான அலையன்ஸ் ஏர் நிறுவனம், இந்துஸ்தான் ஏரோநாட்டிக்ஸ் நிறுவனம் எச்ஏஎல்- உடன், டோர்னியர் விமானத்தை இயக்க புரிந்துணர்வு ஒப்பந்தம் செய்து கொண்டுள்ளது. பிரதமர் திரு நரேந்திர மோடியின் தற்சார்பு இந்தியா தொலைநோக்கிற்கு இணங்க இந்த முன் முயற்சி மேற்கொள்ளப்பட்டுள்ளது. இந்தியாவிலேயே தயாரிக்கப்பட்ட விமானத்தை முதல் முதலாக வணிக பயன்பாட்டுக்கு அலையன்ஸ் ஏர் நிறுவனம் கொண்டு வந்துள்ளது.
இந்த நிகழ்ச்சியில் உரையாற்றிய திரு சிந்தியா, கடந்த 70 ஆண்டுகளாக 74 விமான நிலையங்கள் உருவாக்கப்பட்டன என்றும் கடந்த 7 ஆண்டுகளில் பிரதமர் நரேந்திர மோடியின் தலைமையின் கீழ் 66 புதிய விமான நிலையங்கள் அமைக்கப்பட்டுள்ளன என்றும், நாட்டில் தற்போது 140 விமான நிலையங்கள் இயங்கி வருகின்றன என்றும் கூறினார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1816079
பிரதமர் அலுவலகம்
ஜனவரி 16 அன்று ஸ்டார்ட் அப் இந்தியா சர்வதேச உச்சி மாநாட்டில் பிரதமர் உரையாற்றுகிறார்
ஸ்டார்ட் அப் எனப்படும் புது நிறுவனங்களுக்கான 'பிராரம்ப்: ஸ்டார்ட் அப் இந்தியா சர்வதேச உச்சி மாநாட்டில்' 2021 ஜனவரி 16 அன்று மாலை 5 மணிக்கு பிரதமர் திரு நரேந்திர மோடி காணொலி மூலம் உரையாற்றவிருக்கிறார். இம்மாநாட்டின் போது ஸ்டார்ட் அப் நிறுனங்களை சேர்ந்தவர்களுடன் பிரதமர் கலந்துரையாடுகிறார்.
வர்த்தகம், தொழில் அமைச்சகத்தின், தொழில்கள் மற்றும் உள்நாட்டு வர்த்தக ஊக்குவிப்பு துறையால் ஜனவரி 15, 16 ஆகிய தேதிகளில் இந்த உச்சி மாநாடு நடத்தப்படுகிறது. பிம்ஸ்டெக் ஸ்டார்ட் அப் உச்சி மாநாட்டை நடத்த இந்தியா உறுதி பூண்டுள்ளது என்று ஆகஸ்ட் 2018-இல் காத்மாண்டுவில் நடைபெற்ற நான்காவது பிம்ஸ்டெக் உச்சி மாநாட்டில் பிரதமர் உறுதியளித்தவாறு இந்த இரண்டு நாள் மாநாட்டுக்கு ஏற்பாடு செய்யப்பட்டுள்ளது.
2016 ஜனவரி 16 அன்று பிரதமரால் தொடங்கப்பட்ட ஸ்டார்ட் அப் இந்தியா முன்னெடுப்பின் ஐந்தாவது ஆண்டு நிறைவில் இந்த உச்சி மாநாடு நடைபெறுகிறது. 25-க்கும் அதிகமான நாடுகளிலிருந்து 200-க்கும் அதிகமான சர்வதேச வல்லுநர்கள் பங்குபெறும் இந்த உச்சி மாநாடு ஸ்டார்ட் அப் இந்தியா திட்டத்தை மத்திய அரசு தொடங்கிய பின்பு நடைபெறும் மிகப்பெரிய ஸ்டார்ட்அப் நிகழ்ச்சி ஆகும்.
ஸ்டார்ட் அப் சூழலியல்களை உருவாக்கி வலுப்படுத்தும் விதமாக, உலக நாடுகளுக்கு இடையே பல்வேறு துறைகளில் ஒத்துழைப்பு மற்றும் கூட்டை மேம்படுத்தும் வகையில் 24 அமர்வுகள் இந்த உச்சிமாநாட்டில் நடைபெறும்.
------
(
பிரதமர் அலுவலகம்
மா காமாக்யா சரக்குப்போக்குவரத்து வழித்தடம் முக்கியத்துவம் வாய்ந்த திட்டமாக இருக்கும்: பிரதமர்
காசி விஸ்வநாத் தாம், ஸ்ரீ மகாகால் மகாலோக் சரக்குப்போக்குவரத்து வழித்தடம் போன்று மா காமாக்யா சரக்குப்போக்குவரத்து வழித்தடம் முக்கியத்துவம் வாய்ந்த திட்டமாக இருக்கும் என்று பிரதமர் திரு நரேந்திர மோடி நம்பிக்கை தெரிவித்துள்ளார்.
புதுப்பிக்கப்பட்ட மா காமாக்யா சரக்குப் போக்குவரத்து வழித்தடம் எவ்வாறு எதிர்காலத்தில் சிறந்ததாக இருக்கும் என்ற கருத்தை அசாம் முதலமைச்சர் திரு ஹிமந்த பிஸ்வ சர்மா ட்விட்டர் செய்தியில் பகிர்ந்திருந்தார்.
அசாம் முதலமைச்சரின் இந்த ட்விட்டர் செய்திக்கு பதிலளித்து பிரதமர் ட்விட்டரில் கூறியிருப்பதாவது;
“மா காமாக்யா சரக்குப்போக்குவரத்து வழித்தடம் முக்கியத்துவம் வாய்ந்த திட்டமாக இருக்கும் என்று நான் உறுதியாக நம்புகிறேன்.
ஆன்மிக அனுபவத்தை பொறுத்தவரை காசி விஸ்வநாத் தாம், ஸ்ரீ மகாகால் மகாலோக் சரக்குப்போக்குவரத்து வழித்தடம் ஆகியவை மாற்றத்தை ஏற்படுத்தியுள்ளன. இதற்கு இணையான முக்கியத்துவம் என்னவென்றால், சுற்றுலா விரிவடைந்துள்ளது. உள்ளூர் பொருளாதாரம் ஊக்கம்பெற்றுள்ளது.”
பாதுகாப்பு அமைச்சகம்
டோக்கியோவில் இந்தியா-ஜப்பான் 2+2 அமைச்சர்கள் பேச்சுவார்த்தைக்கு பின்னர் பாதுகாப்புத்துறை அமைச்சர் திரு ராஜ்நாத் சிங் வெளியிட்ட அறிக்கை
அமைச்சர் ஹயாஷி அவர்களே, அமைச்சர் ஹமாடா அவர்களே, டாக்டர் ஜெயசங்கர் அவர்களே, ஊடகவியலாளர்களே, பெரியோர்களே, தாய்மார்களே,
முதற்கண் அன்பான விருந்தோம்பல் மற்றும் சிறப்பாக கலந்துரையாடலுக்கு ஏற்பாடு செய்திருந்த ஜப்பான் அமைச்சர்கள், அவர்களது குழுவினருக்கு எனது நன்றி கலந்த வணக்கத்தை தெரிவித்துக் கொள்கிறேன்.
இன்று எங்களது விவாதத்தின் போது, பரஸ்பர நலன் சார்ந்த இருதரப்பு மற்றும் பிராந்திய விஷயங்கள் குறித்து விரிவாக அலசப்பட்டது. ஆசியாவின் இரண்டு எழுச்சிமிகு ஜனநாயக நாடுகள் என்ற வகையில், சிறப்பு பாதுகாப்பு மற்றும் உலக ஒத்துழைப்பை நாங்கள் மேற்கொண்டு வருகிறோம். இந்தியாவுக்கும், ஜப்பானுக்கும் இடையே தூதரக உறவுகள் உருவாக்கப்பட்டு 70 ஆண்டுகள் நிறைவடைந்த நிலையில், இந்தாண்டு இரு நாடுகளுக்கும் முக்கியத்துவம் வாய்ந்த ஆண்டாக உள்ளது. இந்தோ- பசிபிக் பிராந்தியத்தில் அமைதி மற்றும் முன்னேற்றத்திற்கான முக்கியத்துவம் வாய்ந்ததாக இந்த உறவுகள் உள்ளன.
இன்றைய விவாதத்தின் போது, ராணுவ ஒத்துழைப்பு மற்றும் பகிர்வுகளின் முன்னேற்றம் குறித்து விவாதிக்கப்பட்டது. இருதரப்பு உறவுகளில் உள்ள சிக்கல்களை அகற்றி மேலும் வாய்ப்புகளை உருவாக்க ஒப்புக்கொள்ளப்பட்டது. முப்படைகள் மற்றும் கடலோரக் காவல்படையிடையே, உயர்மட்ட பேச்சுவார்த்தையை நாங்கள் உருவாக்கியுள்ளோம். ஊழியர்கள் மட்டத்திலான பேச்சுவார்த்தைக்கும் உடன்பாடு ஏற்பட்டுள்ளது மகிழ்ச்சியளிக்கிறது. போர் விமானப் பயிற்சியை விரைவில் தொடங்குவதற்கு இரு விமானப்படைகளும், நெருங்கிய தொடர்பு கொண்டுள்ளது மகிழ்ச்சியளிக்கிறது. பன்னோக்கு பயிற்சியும் முதன் முறையாக ஜப்பான் கலந்துகொண்டது.
இந்தியாவுக்கும்-ஜப்பானுக்குமிடையே பாதுகாப்பு தளவாடம் மற்றும் தொழில்நுட்ப ஒத்துழைப்பு, முக்கிய முன்னுரிமை அம்சமாகும். இந்திய பாதுகாப்பு வழித்தடங்களில் முதலீடு செய்யும் வாய்ப்புகளை பயன்படுத்திக்கொள்ளுமாறு நாம் ஜப்பான் பாதுகாப்பு தொழில் நிறுவனங்களுக்கு அழைப்பு விடுத்துள்ளேன்.
இந்தியா- ஜப்பான் ஒத்துழைப்பை மேலும் அதிகரிக்க இரு நாடுகளும் அர்ப்பணிப்பு உணர்வை வெளிப்படுத்தியுள்ளன. ஜப்பானின் அமைச்சர்களுடன் நடைபெற்ற விவாதங்கள், ஆக்கப்பூர்வமாக அமைந்திருந்தன.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1857778
பிரதமர் அலுவலகம்
மும்பையில் நடைபெற்ற விழாவில் லதா தீனாநாத் மங்கேஷ்கர் விருதை பிரதமர் பெற்றார், நாட்டு மக்கள் அனைவருக்கும் விருதை அர்ப்பணிப்பதாக அறிவிப்பு
மும்பையில் இன்று நடைபெற்ற மாஸ்டர் தீனாநாத் மங்கேஷ்கர் விருது வழங்கும் விழாவில் பிரதமர் திரு நரேந்திர மோடி கலந்து கொண்டார். இந்த நிகழ்வில் முதலாவது லதா தீனாநாத் மங்கேஷ்கர் விருது பிரதமருக்கு வழங்கப்பட்டது.
பாரத ரத்னா லதா மங்கேஷ்கரின் நினைவாக நிறுவப்பட்ட இந்த விருது, தேசத்தை கட்டியெழுப்புவதில் சிறந்த பங்களிப்பிற்காக ஒவ்வொரு ஆண்டும் ஒருவருக்கு பிரத்யேகமாக வழங்கப்படும். மகாராஷ்டிரா ஆளுநர் திரு பகத்சிங் கோஷ்யாரி, மங்கேஷ்கர் குடும்பத்தினர் உள்ளிட்டோர் நிகழ்ச்சியில் கலந்து கொண்டனர்.
"பல தலைமுறையினருக்கு அன்பையும் உணர்வுகளையும் பரிசாகக் கொடுத்த லதா சகோதரியிடம் இருந்து சகோதரியின் அன்பைப் பெற்றதை விட பெரிய பாக்கியம் என்ன இருக்க முடியும்," என்று பிரதமர் தமது உரையில் கூறினார்.
“நாட்டு மக்களுக்கும் அனைவருக்கும் இந்த விருதை சமர்ப்பிக்கிறேன். லதா சகோதரி மக்களுக்கு சொந்தமானவர் என்பது போல, அவர் பெயரில் எனக்கு வழங்கப்பட்ட இந்த விருது மக்களுக்கும் சொந்தமானது,” என்று அவர் தெரிவித்தார்.
லதா மங்கேஷ்கருக்கு புகழாரம் சூட்டிய பிரதமர், "சுதந்திரத்திற்கு முன்பு அவர் இந்தியாவுக்காக குரல் கொடுத்தார். மேலும், இந்த 75 ஆண்டுகால நாட்டின் பயணமும் அவரது குரலுடன் தொடர்புடையது," என்றார்.
"லதா அவர்கள் இசையை வணங்கினார், தேசபக்தி மற்றும் தேச சேவை அவரது பாடல்களால் உத்வேகம் பெற்றது", என்று கூறிய பிரதமர், "ஒரே பாரதம், உன்னத பாரதத்தின் மெல்லிசை வெளிப்பாடு போல் அவர் இருந்தார்", என்று கூறினார்.
“லதா அவர்களின் இசைக்குறிப்புகள் முழு நாட்டையும் ஒன்றிணைக்க பணியாற்றின. இந்தியாவின் கலாச்சார தூதராக உலகளவில் அவர் திகழ்ந்தார்”, என்று பிரதமர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819600
நிதி அமைச்சகம்
ஏற்றுமதி, இறக்குமதிக்கான துருக்கிய லிரா பணபரிமாற்ற விகிதம் வெளியீடு
ஏற்றுமதி, இறக்குமதிக்கான துருக்கி லிரா பணபரிமாற்ற விகிதத்தை சுங்கத்துறை அறிவித்துள்ளது.
சுங்கத்துறை சட்டம் 1962பிரிவு 14-ல் அளிக்கப்பட்ட அதிகாரத்தின் படி, மத்திய மறைமுக வரி மற்றும் சுங்க வாரியம் கீழ்கண்ட திருத்தத்தை மத்திய மறைமுக வரி மற்றும் சுங்க வாரியம் எண்99/2020-சுங்கத்துறை என்ற அறிவிப்பை 2020 அக்டோபர் 15-ம் தேதி வெளியிட்டுள்ளது. இது இன்றைய தேதியில் இருந்து அமலுக்கு வருகிறது.
அட்டவணை ஒன்றில் கூறப்பட்டுள்ள அறிவிப்பில் வரிசை எண் 18-ன் படி அதனுடன் தொடர்புடைய உள்ளீடுகள் பின்வருமாறு மாற்றப்படுகிறது.
ஒரு துருக்கிய லிராவுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ.9.10 என்றும் ஏற்றுமதி செய்யும் பொருட்களுக்கு ரூ.8.55 என்றும் இருக்கும் என்றும் அறிவிப்பில் கூறப்பட்டிருக்கிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669852
பிரதமர் அலுவலகம்
பாராலிம்பிக்ஸ் போட்டிகளின் துப்பாக்கிச் சுடுதல் பிரிவில் வெண்கலப் பதக்கம் வென்ற சிங்ராஜ் அதானாவிற்கு பிரதமர் வாழ்த்து
டோக்கியோவில் நடைபெறும் பாராலிம்பிக்ஸ் போட்டிகளின் துப்பாக்கிச் சுடுதல் பிரிவில் வெண்கலப் பதக்கம் வென்ற சிங்ராஜ் அதானாவிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில்,
“சிங்ராஜ் அதானாவின் அசாதாரணமான செயல்திறன்! இந்தியாவின் திறமை மிக்க துப்பாக்கிச் சுடும் வீரர், அனைவரும் ஆவலுடன் எதிர்பார்க்கும் வெண்கலப் பதக்கத்தை நாட்டிற்கு வழங்குகிறார். மிகக்கடுமையாக உழைத்து, பாராட்டத்தக்க வெற்றியை அவர் பெற்றுள்ளார். அவருக்கு வாழ்த்துகள், எதிர்கால முயற்சிகளுக்கு நல்வாழ்த்துகள்”, என்று கூறியுள்ளார்.
ரெயில்வே அமைச்சகம்
கட்கோரா முதல் தோங்கர்கட் வரையிலான 294.53 கிலோ மீட்டர் தொலைவுக்கு புதிதாக அமைக்கப்பட்டுள்ள மின்மயமாக்கப்பட்ட அகல ரயில் பாதை, சத்தீஸ்கரில் இதுவரை ரயில் சேவை இல்லாத பகுதிகளில் ரயில் போக்குவரத்துக்கு வகை செய்துள்ளது
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில் கீழ்கண்டவற்றுக்கு ஒப்புதல் அளிக்கப்பட்டது:-
- கட்கோரா முதல் தோங்கர்கட் வரை 294.53 கிலோ மீட்டர் தொலைவுக்கு புதிதாக அமைக்கப்பட்டுள்ள மின்மயமாக்கப்பட்ட அகல ரயில் பாதை, சத்தீஸ்கர் மாநிலத்தில் இதுவரை ரயில் போக்குவரத்து இல்லாத பகுதிகளில் ரயில் சேவையை ஏற்படுத்த வகை செய்திருப்பதுடன், மும்பை-ஹவுரா வழித்தடத்தில் நெரிசல் மிகுந்த ஜர்சுகுடா – நாக்பூர் பிரிவில், பிலாஸ்பூர், சம்பா மற்றும் துர்க் ரயில் நிலையங்களை தவிர்த்து செல்வதற்கும் இப்பகுதியில் தொழில் வளர்ச்சிக்கும் உதவிகரமாக இருக்கும்.
- சத்தீஸ்கரில் உள்ள கொர்பா, பிலாஸ்பூர், முங்கேலி, கபீர்தாம் மற்றும் ராஜ்நந்தகவுன் மாவட்டங்கள், இந்த புதிய ரயில் பாதை மூலம் பலனடையும்.
- ரூ.5950.47 கோடி திட்ட மதிப்பிலான இந்தப் பணிகள், சத்தீஸ்கர் கட்கோரா- தோங்கர்கட் ரயில்வே நிறுவனம் என்ற சிறப்பு நிறுவனத்தின் மூலம் ரயில்வே துறை, சத்தீஸ்கர் மாநில அரசின் சத்தீஸ்கர் நிறுவனம் மற்றும் தனியார் பங்களிப்பு மூலம் நிறைவேற்றப்படும்.
ராய்கர் மாவட்டத்தில்  நிலக்கரி வெட்டியெடுக்க அனுமதி அளிக்கப்பட்டிருப்பதன் மூலம் தென் கிழக்கு நிலக்கரி சுரங்க நிறுவனம் மற்றும் பல்வேறு சுரங்கங்கள் மூலம் சத்தீஸ்கர் மாநிலத்தின் நிலக்கரி வெட்டியெடுக்கும் திறன், விரைவில் ஆண்டுக்கு 150 மெட்ரிக் டன் அளவிலிருந்து 250 மெட்ரிக் டன்னாக அதிகரிக்கும்.
கூடுதல் விவரங்களுக்கு www.pib.nic.in என்ற இணையதளத்தை காணவும்.
(Visitor Counter : 142
எரிசக்தி அமைச்சகம்
தேசிய நீர் மின்சக்தி நிறுவனம்  2021-ஆம் நிதியாண்டுக்கான இறுதி ஈவுத்தொகை ரூ249.44 கோடியை மத்திய அரசுக்கு வழங்கியது
தேசிய நீர் மின்சக்தி நிறுவனம்  2021-ஆம் நிதியாண்டுக்கான இறுதி ஈவுத்தொகை ரூ 249.44 கோடியை மத்திய அரசுக்கு கடந்த 21-ம் தேதி வழங்கியது. இந்த்த் தொகையை என்எச்பிசி நிறுவனத்தின் தலைமை நிர்வாக இயக்குநர் திரு ஏ கே சிங், மத்திய மின்துறை, புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங்கிடம் ஒப்படைத்தார்.
மேலும், இடைக்கால ஈவுத்தொகையாக ரூ.890.85 கோடி கடந்த மார்ச் 5-ம் தேதி வழங்கப்பட்டது. மொத்தம் இதுவரை ரூ.1,140.28 கோடி ஈவுத்தொகையாக வழங்கப்பட்டுள்ளது.
பங்குதாரர்களுக்கு ஒரு பங்குக்கு 35 பைசா ஈவுத்தொகை வழங்க இந்நிறுவனத்தின் நிர்வாக இயக்குநர்கள் கடந்த ஜூன் மாதம் 10-ம் தேதி நடந்த கூட்டத்தில் பரிந்துரைத்தனர். மேலும் இடைக்கால நிவாரணமாக ஒரு பங்குக்கு ரூ.1.25 கடந்த மார்ச் 5-ம் தேதி வழங்கப்பட்டது. மொத்தம் ஒரு பங்குக்கு ரூ.1.60 ஈவுத்தொகை வழங்கப்பட்டது. என்எச்பிசி நிறுவனத்திற்கு தற்போது 7 லட்சம் பங்குதாரர்கள் உள்ளனர். இவர்களுக்கு மொத்த ஈவுத்தொகையாக 2020-21ஆம் நிதியாண்டில் ரூ.1,607.21 கோடி செலுத்தப்பட்டது.
என்எச்பிசி நிறுவனம் 2020-21ஆம் நிதியாண்டில் ரூ.3,233.37 கோடி லாபம் ஈட்டியுள்ளது.
--------
(Visitor Counter : 242
எரிசக்தி அமைச்சகம்
புதுப்பிக்கத்தக்க எரிசக்தி மற்றும் கரியமிலவாயு நீக்கத்தில் ஒத்துழைக்க தேசிய அனல் மின் கழகமும், ஆயில் இந்தியா நிறுவனமும் ஒன்றிணைகின்றன
இந்தியாவின் மிகப்பெரிய ஒருங்கிணைந்த மின் பயன்பாட்டுக் கழகமும், நாட்டின் இரண்டாவது பெரிய தேசிய எண்ணெய் மற்றும் எரிவாயு நிறுவனமும் புதுப்பிக்கத்தக்க எரிசக்தித் துறையில் ஒன்றிணைந்து செயல்பட கைகோர்த்துள்ளன. தேசிய அனல் மின் கழகம்  ஆயில் இந்தியா ஆகியவை புதுப்பிக்கத்தக்க எரிசக்தி, பசுமை ஹைட்ரஜன், அதன் கூறுகள் மற்றும் புவிவெப்ப ஆற்றலைப் பயன்படுத்துவது உள்ளிட்ட கரியமிலவாயு நீக்கத்தின் முன்முயற்சிகளில் ஒத்துழைப்பை ஆராய்வதற்காக ஆகஸ்ட் 31 , 2023 அன்று புரிந்துணர்வு ஒப்பந்தத்தில் கையெழுத்திட்டன. இந்த புரிந்துணர்வு ஒப்பந்தம் புதுதில்லியில், அனல் மின் கழகத் தலைவரும், மேலாண்மை இயக்குநருமான திரு குர்தீப் சிங் ஆயில் இந்தியா நிறுவனத்தின் தலைவர் மற்றும் மேலாண்ம இயக்குநர் டாக்டர் ரஞ்சித் ராத் ஆகியோர் முன்னிலையில் கையெழுத்தானது.
இந்தப் புரிந்துணர்வு ஒப்பந்தம் கரியமிலவாயு செறிவூட்டல், கரியமிலவாயு நீக்கத்தின் தொழில்நுட்பங்கள் குறித்த அறிவையும் அனுபவத்தையும் பகிர்ந்து கொள்ள உதவும். இந்தப் புரிந்துணர்வு ஒப்பந்தத்தின் மூலம், புதுப்பிக்கத்தக்க எரிசக்தி துறையில் தங்கள் ஈடுபாட்டை அதிகரிக்கவும், 2070 ஆம் ஆண்டிற்குள் கரியமிலவாயு வெளியேற்றம் இல்லாத நிலையை அடைவதற்கான நாட்டின் இலக்கிற்கு நிலையான தீர்வுகளில் ஈடுபடவும் இந்த இரண்டு மகாரத்னா நிறுவனங்களும் உத்தேசித்துள்ளன. 2032-ஆம் ஆண்டிற்குள் 60 ஜிகாவாட் புதுப்பிக்கத்தக்க எரிசக்தி திறனை அடைய என்.டி.பி.சி உறுதிபூண்டுள்ளது.